**Nõuded korrektse maksetaotluse esitamiseks**

* **Arve**

Arve peab olema väljastatud toetuse saajale. Arve peab sisaldama majandustehingu kohta järgmisi andmeid: toimumisaeg, majandusliku sisu kirjeldus, arvnäitajad (näiteks kogus, hind ja summa), kui arvel on arvestatud käibemaks, siis peab olema käibemaksukohustuslasena registreerimise number).

* *Arvel olev tehingu sisu peab vastama väljastatud hinnapakkumusele*.
* **Maksekorraldus või selle väljatrükk või arvelduskonto väljavõte**

(Maksekorraldus peab sisaldama arhiveerimisetunnuse märget, soovituslikult digitempliga maksekorraldus. Makse tasujaks peab olema taotleja ja tasu saajaks peab olema arve väljastaja või muu maksedokumendil olev isik/asutus).

* **Tulu prognoos**(Esitavad sihtasutused ja MTÜd. Lisaks OÜd, kus avaliku sektori osalus on üle 50%..Toetava tegevuse alustamise majandusaasta planeeritav kogutulu, sealhulgas avaliku tulu prognoos või tegelik tulu).
* **Hinnapakkumus**

(Hinnapakkumus peab sisaldama taotleja nime, välja arvatud juhul, kui hinnapakkumuseks on väljatrükk hinnapakkuja veebilehelt, hinnapakkuja nime, registrikoodi, kontaktandmeid, hinnapakkumuse väljastamise kuupäeva ning toetatava tegevuse või investeeringuobjekti käibemaksuta ja käibemaksuga maksumust. Hinnapakkumuse esitamisel jälgida, et hinnapakkumus ei oleks põhjendamatult kõrge võrreldes tavaliselt sarnase tegevuse eest tasutava hinnaga).

* *Tegevus või investeering on vahemikus ilma käibemaksuta* ***100-5000 eurot****.*

(Üks hinnapakkumus, mis ei tohi olla kunstlikult tükeldatud).

Seletuskirja põhjal peab taotleja jälgima, et koostab hinnapakkumise saamiseks kutse nii täpselt, et saadud pakkumised oleksid võrreldavad. Vajaduse korral võrreldavuse vms tagamiseks võib PRIA küsida, mis pakkumise aluseks oli.

* *Tegevus või investeeringu summa käibemaksuta ületab* ***5000 eurot+KM****.*

(Kolm VÕRRELDAVAT hinnapakkumust koos tehniliste tingimuste loeteluga, hinnapakkumused peavad olema omavahel võrreldavad, sisu osas arusaadavad. Hinnapakkumus ei ole võrreldav, kui nt. mahud on erinevad. Kui ei ole valitud odavaimat hinnapakkumust peab esitama põhjenduse).

* *Riigihanke puhul lisada väljavalitud hinnapakkumine ja hankeleping.*
* *Kui asi on võrdlushindade kataloogis* [*https://epria.pria.ee/epria2/hinnakataloog/#/valideeritud*](https://epria.pria.ee/epria2/hinnakataloog/#/valideeritud)*, siis ei pea olema hinnapakkumust.*
* **Seotus.**
* *Kui tegevuse või investeeringu maksumus ületab* ***1000 eurot*** *siis kontrollitakse taotleja ja hinnapakkuja seotust.*
* **Leping**
* Ehituse ja renoveerimise korral tuleb rendilepingute puhhul tuleb kontrollida, et ehitamine ja renoveeriine oleks lepingu järgi omaniku poolt lubatud tegevus.
* *Tehtud töö või osutatud teenuse korral esitatakse leping* (töö-, töövõtu- või käsundusleping).
* *Lepingus on märgitud töö tegemise alguse kuupäev ning töö valmimise/üleandmise kuupäev*.
* **Tehtud töö või müüdud kauba üleandmise vastuvõtmist tõendav dokument ehk akt**

Üleandmise-vastuvõtmise akt on nõutav ehitamise, parendamise, eksperdihinnangu, uuringu tellimise, liisingueseme soetamisel ning tegevuse elluviimise rahastamisel enne kulutuse tegemist (OTKA).

* *Aktis näidatud tööd, mahud ja hinnad peavad olema samad, mis ehitustegevuse kulude tabelis.*
* *Aktis näidatud summa peab olema sama, mis arvega esitatud.*
* *Aktis peab olema kuupäev ja üleandja ning vastuvõtja allkirjad.*
* **Vabatahtlikku tasustamata tööd**

Saab taotleda MTÜ ja SA.

* *Vabatahtliku tasustamata töö tegemise päevik.* ( Päevikusse märgitud töö kirjeldus, töö maht, tegemise aeg, töö ühiku hind, töö tegijad, kulunud aeg, töö tegija ja toetuse saaja allkirjad ning vajaduse korral andmed vabatahtliku tasustamata töö tegemisel kasutatud masina, seadme või mootorsõiduki kohta).
* *Vabatahtlik tasustamata töö ei tohi moodusta rohkem kui 9% vabatahtliku tasustamata tööga seotud toetatava tegevuse või investeeringu abikõlblikest kuludest (abikõlbliku kulu moodustavad tegevuse või investeeringu käibemaksuta (käibemaksuga) maksumus, tähistamiseks vajaliku sümboolika maksumus.*
* *Piirmäär vabatahtliku tasustamata töö tegemise korral on töö tegija tunnitasu määr kuni 4 eurot ning masinat, seadet või mootorsõidukit kasutades kuni 8 eurot.*
* ***Koolitus, seminar, teabepäev või muu üritus***
* *Osalejate nimekiri.* (Osalejate nimekiri kontaktandmete, allkirjadega ning nõuete kohane märgistus. Kui tegemist on ettevõtlusele suunatud koolituste, seminaride, teabepäevade või muu üritustega, tuleb märkida osavõtjate nimekirjas lisaks osalejate kontaktandmetele ja allkirjadele juriidilise isiku registrikood ning põhitegevusala, milles ettevõte tegutseb).
* *Päevakava (*Nõuete kohane märgistus*).*
* *Märgistus. (Ürituse asukoht tuleb tegevuse toimumise ajavahemikuks tähistada logo ja embleemiga. Oluline on tagada, et see oleks üldsusele nähtav. Ürituste puhul, mille toetus ületab* ***10 000 eurot****, peab tegevuse ajal olema väljas nõuetekohane plakat (näiteks ürituse ruumi ukse juures)).*
* *Sõidupäevik (O*domeetri alg -ja lõppnäit, sõidu kuupäev, eesmärk, läbisõit, sõidu lähte- ja sihtpunkti koht).
* *Sõiduki registreerimistunnistus.*
* *Fotod või link ürituse toimumise tõestamiseks ja nõuetekohase sümboolika (logode) kasutamise kohta.*
* ***Kasutatud masin, seade või eriotstarbeline sõiduk***

**Eriotstarbeline sõiduk** on sõiduk, mis on ettenähtud kindla funktsiooni täitmiseks, milleks on vaja spetsiaalselt kohandatud keret ja/või varustust, näiteks rändkauplusauto, päästesõiduk, invaauto, päästepaat jms.

* *Hinnapakkumus kasutatud seadme, masina või eriotstarbelise sõiduki kohta.*
* *Hinnapakkumus uue samaväärse seadme, masina või eriotstarbelise sõiduki kohta.*
* *Kui uus samaväärne masin, seade või eriotstarbeline sõiduk on kantud võrdlushindade kataloogi, siis ei pea olema hinnapakkumust.*
* *Müüja poolt kinnitus selle kohta, et kasutatud masina, seadme või eriotstarbelise sõiduki ostmiseks või liisimiseks ei ole hinnapakkuja varem saanud toetust riigieelarvelistest või muudest Euroopa Liidu või välisvahenditest või muud tagastamatut riigiabi või vähese tähtsusega abi.*
* *Kasutatud masina, seadme või eriotstarbelise sõiduki hind ei tohi ületada selle turuväärtust ja on madalam uue samaväärse masina või seadme hinnast.*
* ***Ehitus***
* *Ehitusluba või ehitusteatis* ( Esitada esimese maksetaotluse juurde juhul, kui see ei ole kättesaadav ehitusregistrist).
* *Kohaliku omavalitsuse kirjalik tõend* (Kui ehitustegevus ei vaja ehitusluba või ehitusteatist).
* *PRIA vormil esitatud ehitustegevuse kulude andmed kui tegemist on ehitusteatise- või ehitusloakohustusliku hoonega* (Uues e-prias esitatud taotluste puhul ei pea esitama PRIA vormil).
* *Projekteerimistööde maksumus on kuni 10% investeeringuobjekti ehitustööde abikõlblikust maksumusest.*
* *Omanikujärelevalve või muinsuskaitselise järelevalve tegemise maksumus kokku on kuni 3% omanikujärelevalvega seotud investeeringuobjekti ehitustööde abikõlblikust maksumusest.*
* *Töövõtuleping.*
* *Tehtud tööde üleandmise- vastuvõtmise akt.*
* *Hinnapakkumused.*
* *Kasutusluba või kasutusteatis.* ( Esitada viimase maksetaotlusega juhul, kui see ei ole kättesaadav ehitusregistrist).
* ***Liising***
* *Liisinguandjaks peab olema krediidiasutuste seaduse alusel tegutsev krediidiasutus või tema konsolideerimisgruppi kuuluv finantseerimisasutus* [*http://www.fi.ee/index.php?id=286*](http://www.fi.ee/index.php?id=286)
* *Liisinguleping.* (Liisingulepingu kestus ei tohi olla pikem kui 5 aastat PRIA poolt taotluse rahuldamise otsuse tegemisest, kuid mitte hilisema kuupäevaga kui **30.06.2023**).
* *Maksegraafik.*
* *Liisingueseme üleandmise akt.*
* *Arve (* Liisinguandja poolt toetuse saajale ).
* *Maksekorraldus**või selle väljatrükk või arvelduskonto väljavõte***.**
* ***Koostööprojektid, ühisprojektid***
* *Lähetusse saatmise korraldus.* (Tööandja poolt allkirjastatud ja kirjalikult väljendatud otsus, milles on töölähetuse sihtkoht, kestus, lähetusse suunatud isikute nimed, ülesanne ning hüvitatavate lähetuskulude ja välislähetuse päevaraha määrad ).
* *Lähetuskulude aruanne. (*Sisaldab majutus- ja sõidukulude ja päevarahade arvestust).
* *Kokkuvõte lähetuse tulemustest.* (Kokkuvõttes tuleb lisada vastuvõtja organisatsiooni nimi ja vastutavate isikute kontaktandmed).
* ***Otka- projektitoetuse väljamaksmine enne kulutuste tegemist***
* *Töö teostajale tasutud omafinantseeringu summa.* (Kui käibemaksule toetust ei taotleta, siis peab olema tasutud ka käibemaks).
* *Tööd peavad olema tehtud.*
* *Tehtud töö või müüdud kauba üleandmist vastuvõtmist tõendav dokument ehk akt.*
* *Pärast PRIA poolt toetuse laekumist arvelduskontole, tuleb esitada 7 tööpäeva jooksul e-pria kaudu tasumist tõendavad dokumendid.*
* **Märgistus**

Avalikkust peab olema teavitatud ja toetusobjekt märgistatud sõltumata toetusobjekti maksumusest juba siis, kui tegevuse teostamisega on alustatud.

* *Kui toetuse saajal on olemas toetatava objekti või tegevusega seotud veebileht, siis peab veebilehel olema avaldatud toetava objekti või tegevuse lühikirjeldus koos Eesti LEADER logo, Euroopa Liidu LEADER logo ja Euroopa Liidu embleem .*
* *Kui toetus ületab* ***10 000 eurot*** *peab olema veebilehel toetava objekti või tegevuse lühikirjeldus, milles kirjeldatakse eesmärki ja oodatavaid tulemusi koos Eesti LEADER logo, Euroopa Liidu LEADER logo ja Euroopa Liidu embleem.*
* *Kui toetus ületab* ***50 000 eurot****, tähistatakse toetatav objekt või tegevus selgitava tahvliga. (*Kui tahvlit ei ole võimalik paigaldada objekti või tegevuse asukohta, võib selle paigutada taotleja esindusruumi või rajatisele).

Kui toetatavaks tegevuseks on näiteks raamat, uuring, projekt, infolehed, avalikkusele suunatud veebilehe kuulutused, netireklaamid, info- ja reklaammaterjalid, projekteerimine, artiklid ja muud tekstid, siis tuleb see toetuse saajal juba tootmise käigus tähistada logo ja embleemiga.

* **Muudatus**
* *Teavitama PRIAt ja kohalikku tegevusgruppi muudatusest.* ( Projekti eesmärk ja taotleva toetuse summa ei muutu kui kavandatavad tegevused on olulises osas ellu viidud ning projektitoetuse saaja või toetatav tegevus vastab endiselt projektitoetuse saamiseks esitatud tingimustele).